

REPUBLIKA HRVATSKA

OSNOVNA ŠKOLA

IVANE BRLIĆ-MAŽURANIĆ

O G U L I N

KLASA: 602-01/25-01/19

URBROJ: 2133-27-01-2025-12

Ogulin, 27. kolovoza 2025.

*Na temelju članka 107. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13., 152/14, 7/17 , 68/18, 98/19, 64/20, 151/22, 155/23 i 156/23), članku 10. Pravilnika o organizaciji rada i sistematizaciji radnih mjesta u Osnovnoj školi Ivane Brlić – Mažuranić Ogulin od 7. listopada 2024. godine, Pravilnika o načinu i postupku zapošljavanja u Osnovnoj školi Ivane Brlić – Mažuranić Ogulin od 29. svibnja 2019. godine, a nakon dobivene suglasnosti Upravnog odjela za školstvo Karlovačke županije Osnovna škola Ivane Brlić-Mažuranić Ogulin dana 27. kolovoza 2025. godine objavljuje*

**N A T J E Č A J**

**za popunu radnih mjesta**

**PODRUČNA ŠKOLA DREŽNICA**

1. **UČITELJ/ICA FIZIKE** na neodređeno, nepuno radno vrijeme, ukupno 4 sata tjedno – 1 izvršitelj/ice

UVJETI: *Prema Zakonu o odgoju i obrazovanju u osnovnoj i srednjoj školi (Narodne novine broj* [*87/08*](http://www.zakon.hr/cms.htm?id=66)*,* [*86/09*](http://www.zakon.hr/cms.htm?id=67)*,* [*92/10*](http://www.zakon.hr/cms.htm?id=68)*,* [*105/10*](http://www.zakon.hr/cms.htm?id=69)*,* [*90/11*](http://www.zakon.hr/cms.htm?id=70)*,* [*5/12*](http://www.zakon.hr/cms.htm?id=71)*,* [*16/12*](http://www.zakon.hr/cms.htm?id=72)*,* [*86/12*](http://www.zakon.hr/cms.htm?id=73)*,* [*126/12*](http://www.zakon.hr/cms.htm?id=182)*,* [*94/13*](http://www.zakon.hr/cms.htm?id=480)*,* [*152/14*](http://www.zakon.hr/cms.htm?id=1671)*,* [*07/17*](http://www.zakon.hr/cms.htm?id=17751)*, 68/18, 98/19, 64/20. 151/22. i 156/23.) i Pravilniku o odgovarajućoj vrsti obrazovanja učitelja i stručnih suradnika u osnovnoj školi (Narodne novine broj 6/19 i 75/20).*

**PODRUČNA ŠKOLA DREŽNICA I JASENAK**

1. **UČITELJ/ICA ENGLESKOG JEZIKA** na neodređeno, puno radno vrijeme, – 1 izvršitelj/ice

**Zapreke za zasnivanje radnog odnosa**: Radni odnos u školskoj ustanovi ne može zasnovati osoba koja je pravomoćno osuđena ili protiv koje se vodi kazneni postupak za neko od kaznenih djela navedenih u članku 106. Zakona o odgoju i obrazovanju u osnovnoj i srednjoj školi.

Mjesto rada je u sjedištu škole - Josipa bana Jelačića 1, a prema potrebi i izvan sjedišta škole – Područna škola Kučinići, Kučinić selo 26, 47300 Ogulin; Područna škola Jasenak – Jasenak 27, 47314 Jasenak; Područna škola Drežnica – Drežnica 17, 473131 Drežnica.

**Prijava na natječaj i potrebna dokumentacija**: U prijavi na natječaj navode se: osobni podaci (osobno ime i prezime, adresa stanovanja, kontakt podaci) i naziv radnog mjesta na koje se prijavljuje.

Uz pisanu i vlastoručno potpisanu prijavu u neovjerenoj preslici potrebno je priložiti

* **životopis**
* **dokaz o stečenoj stručnoj spremi**
* **dokaz o državljanstvu**
* **elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje**
* **uvjerenje da nije pod istragom i da se protiv kandidata ne vodi kazneni postupak glede zapreka za zasnivanje radnog odnosa iz članka 106. Zakona s naznakom roka izdavanja, (koje nije starije od dana objave natječaja)**

Budući se natječajna dokumentacija dostavlja u neovjerenoj preslici, ista se neće vraćati. Prije sklapanja ugovora o radu odabrani/a kandidat/kinja dužan/na je sve navedene priloge odnosno isprave dostaviti u izvorniku ili u ovjerenoj preslici.

Osoba koja ne podnese pravovremenu i potpunu prijavu ili ne ispunjava formalne uvjete iz natječaja ne smatra se kandidatom prijavljenim na natječaj i ne obavještava se o razlozima zašto se ne smatra kandidatom natječaja.

Nepravodobne i nepotpune prijave neće se razmatrati.

ROK za prijavu na natječaj**: 8 dana od dana objave (27.8. – 4.9.2025.)**

**Način dostave prijava**: Prijave **s naznakom za koje radno mjesto se kandidat/kinja prijavljuje i priloženom dokumentacijom** slati e mailom na adresu ured@os-ibmazuranic-ogulin.skole.hr ili poštom na adresu: Osnovna škola Ivane Brlić-Mažuranić Ogulin, Ulica Josipa bana Jelačića 1, 47300 Ogulin s naznakom «za natječaj» ili osobno u Tajništvu Škole u zatvorenoj omotnici.

Na natječaj se ravnopravno mogu javiti osobe oba spola. Izrazi koji se koriste u natječaju, a imaju rodno značenje, koriste se neutralno i odnose se jednako na muške i na ženske osobe.

Kandidat koji se poziva na pravo prednosti pri zapošljavanju prema posebnom zakonu, dužan je u prijavi na natječaj pozvati se na to pravo i priložiti sve propisane dokaze o ostvarivanju prava prednosti prema posebnom zakonu, a ima prednost u odnosu na ostale kandidate pod jednakim uvjetima.

Kandidat koji se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji uz prijavu na natječaj u kojoj se poziva na pravo prednosti pri zapošljavanju dužan je, osim dokaza o ispunjavanju traženih uvjeta, priložiti i dokaze propisane člankom 103. stavkom 1. Zakona o hrvatskim braniteljima iz Domovinskog rada i članovima njihovih obitelji, a koji su navedeni na mrežnim stranicama Ministarstva hrvatskih branitelja:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-20ZOHBDR%202021.pdf>

Kandidat koji se poziva na pravo prednosti pri zapošljavanju u skladu s člankom 49. Zakona o civilnim stradalnicima iz Domovinskog rata uz prijavu na natječaj u kojoj se poziva na pravo prednosti pri zapošljavanju dužan je, osim dokaza o ispunjavanju traženih uvjeta, priložiti i dokaze propisane člankom 49. Zakona o civilnim stradalnicima iz Domovinskog rata, a koji su navedeni na mrežnim stranicama Ministarstva hrvatskih branitelja:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju%20Zakon%20o%20civilnim%20stradalnicima%20iz%20DR.pdf>

Kandidat koji ostvaruje pravo prednosti pri zapošljavanju prema članku 9. Zakona o profesionalnoj rehabilitaciji i zapošljavanju osoba s invaliditetom dužan je u prijavi na natječaj pozvati se na to pravo i priložiti sve dokaze o ispunjavanju traženih uvjeta, kao i dokaz o invaliditetu.

Kandidat koji se poziva na pravo prednosti pri zapošljavanju u skladu s člankom 48.f Zakona o zaštiti civilnih i vojnih invalida rata dužan je uz prijavu priložiti sve dokaze o ispunjavanju traženih uvjeta i potvrdu o statusu vojnog/civilnog invalida rata i dokaz o tome na koji je način prestao radni odnos.

Kandidat koji je stekao obrazovnu kvalifikaciju izvan Republike Hrvatske, a zapošljava se u reguliranoj profesiji u sustavu odgoja i obrazovanja u Republici Hrvatskoj (nastavnik, strukovni učitelj, suradnik u nastavi, stručni suradnik u školskoj ustanovi) dužan je u prijavi na natječaj priložiti rješenje o priznavanju inozemne stručne kvalifikacije koje izdaje Ministarstvo znanosti i obrazovanja sukladno Zakonu o reguliranim profesijama i priznavanju inozemnih stručnih kvalifikacija. Kandidati koji su svoju obrazovnu kvalifikaciju stekli izvan Republike Hrvatske, a zapošljavaju se u sustavu odgoja i obrazovanja na radnom mjestu koje nije na popisu reguliranih profesija, dužni su dostaviti dokumentaciju sukladno Zakonu o priznavanju i vrednovanju inozemnih obrazovnih kvalifikacija.

**Provjera kandidata:** Povjerenstvo za procjenu i vrednovanje kandidata prijavljenih na natječaj (u nastavku teksta: Povjerenstvo) imenuje ravnateljica Osnovne škole Ivane Brlić – Mažuranić Ogulin.

Povjerenstvo će termin, mjesto i način održavanja procjene objaviti na web stranici Osnovne škole Ivane Brlić – Mažuranić Ogulin <http://os-ibmazuranic-ogulin.skole.hr/natje_aji> pod rubrikom NATJEČAJI.

Kandidati koji su dostavili pravodobne i potpune prijave dužni su pristupiti procjeni odnosno testiranju prema odredbama Pravilnika o načinu i postupku zapošljavanja u Osnovnoj školi Ivane Brlić – Mažuranić Ogulin <http://os-ibmazuranic-ogulin.skole.hr/akti>. Kandidati koji se ne pojave na procjeni, smatrat će se da su odustali od prijave na natječaj.

Obavijest o rezultatu natječajnog postupka s imenom i prezimenom odabranog kandidata, škola će objaviti na svojim mrežnim stranicama.

Prijavom na natječaj kandidati su suglasni sa javnom objavom osobnih podataka (imena i prezimena) na mrežnim stranicama škole u svrhu poziva na razgovor. Suglasni su i sa javnom objavom osobnih podataka (ime, prezime,titula) na mrežnoj stranici škole, u svrhu obavještavanja o rezultatima natječaja. Podnošenjem prijave na natječaj kandidat daje izričitu privolu Školi da može prikupljati i obrađivati osobne podatke kandidata iz natječajne dokumentacije u svrhu provedbe natječajnog postupka sukladno odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka (Narodne novine, broj 42/18.). Kandidati su upoznati da prijave na natječaj Škola čuva i nakon isteka natječaja sukladno Posebnom popisu arhivskog i dokumentarnog gradiva s rokovima čuvanja i njegovim kasnijim izmjenama i dopunama.

Natječaj će se objaviti na mrežnim stranicama i oglasnim i pločama Hrvatskog zavoda za zapošljavanje te mrežnim stranicama Osnovne škole Ivane Brlić – Mažuranić Ogulin

O rezultatima natječaja kandidati će biti obaviješteni u zakonskom roku putem mrežnih stranica.

***RAVNATELJICA***

***Anđelka Salopek, mag. prim. educ.***